《西洋汤道未先生来》
清代·陈名夏

一日两命驾，过我松亭前。执手慰老颜，不若人相怜。

沧海十万里，来任天官篇。占象见端委，告君忧未然。

忠爱性不移，直谏意益坚。贾谊遇汉文，《治安书》可传。

公为太史令，洛下诚并贤。翻愧畴昔交，势利多扳缘。

愿从学道术，寡营成大年。

作者简介：（1601—1654）明末清初江南溧阳人，字百史。明崇祯十六年进士，官修撰。先在北京降李自成。清兵入关，又降清，复原官，历任吏部尚书、秘书院大学士。以倡言“留发复衣冠，天下即太平”，又有结党舞弊等事，被劾处死。有《石云居士集》。